จังหวัดสุราษฎร์ธานีเปิด 6 จุดจำหน่ายเนื้อหมูราคาถูก บรรเทาความเดือดร้อนประชาชน
นายวิชวุทย์ จินโต ผู้ว่าราชการจังหวัดสุราษฎร์ธานี กล่าวว่า ตามที่กระทรวงพาณิชย์มีนโยบายดำเนินโครงการหมูพาณิชย์...ลดราคา ช่วยประชาชน เพื่อลดภาระค่าครองชีพและบรรเทาความเดือดร้อนของประชาชนผู้บริโภค ในช่วยสถานการณ์การแพร่ระบาดของโรคโควิด-19 และที่ได้รับผลกระทบจากราคาเนื้อหมูปรับสูงขึ้น โดยจัดให้มีการจำหน่ายหมูเนื้อแดง ตามโครงการดังกล่าว กิโลกรัมละ 150 บาท สำหรับจังหวัดสุราษฎร์ธานี มีจุดจำหน่าย จำนวน 6 จุด ระหว่างวันที่ 16 – 31 มกราคม 2565 ได้แก่ 1.ร้านหมูวิทยา คงหวาน เลขที่ 92/3 ถนนตลาดใหม่ ตำบลตลาด อำเภอเมืองฯ 2.ร้านวัฒนาฟาร์มฟู๊ด เลขที่ 95 ถนนศรีเวียง ตำบลนาสาร อำเภอบ้านนาสาร 3.ร้านเอ-วิน หมูสด ถนนตลาดล่าง ตำบลบางกุ้ง อำเภอเมืองฯ 4.ร้านข้าวหอม-ข้าวฟ่าง หมูสด เลขที่ 84-12 ถนนตลาดล่าง ตำบลบางกุ้ง อำเภอเมืองฯ 5.ร้านณีหมูคุณภาพ เลขที่ 103/627 หมู่ที่ 3 ตำบลมะขามเตี้ย อำเภอเมืองฯ และ 6.ร้านยกครัว เลขที่ 30-6 หมู่ที่ 6 ตำบลคลองน้อย อำเภอเมืองฯ นอกจากนี้ยังได้รับความร่วมมือจากร้านวัฒนา ฟาล์มฟู๊ด จัดจำหน่ายไข่ไก่และไก่สดชำแหละในราคาที่ต่ำกว่าท้องตลาดอีกด้วยผู้ว่าราชการจังหวัดสุราษฎร์ธานี  กล่าวด้วยว่า รัฐบาลมีความห่วงใยพี่น้องประชาชน  ที่ได้รับผลกระทบสถานการณ์การแพร่ระบาดของโรคโควิด-19 และได้รับผลกระทบจากราคาเนื้อหมูที่ปรับสูงขึ้น โดยกระทรวงพาณิชย์ร่วมกับผู้ประกอบการ จัดจำหน่ายเนื้อหมูและสินค้าธงฟ้าราคาถูก เพื่อบรรเทาความเดือดร้อน ช่วยลดค่าครองชีพของพี่น้องประชาชน